Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: Az Alkotmánybíróság a 66/1997. (XII. 29.) AB határozatában hatáskörei alkotmányi védelmével összefüggésben
Paragraph Index: 718

2. Az Alkotmánybíróság független, kizárólag az Alkotmány alá rendelt alkotmányos szerv, közjogi státusza az Alkotmányon alapul. Az Alkotmány 32/A. §-a az Országgyûlés és az Alkotmánybíróság viszonyában kifejezetten szól az alkotmányellenes törvény megsemmisítésének kötelezettségérõl [32/A. § (2) bekezdés]. Az Alkotmánybíróság tehát alkotmányos felhatalmazás alapján bírája az Országgyûlés jogalkotó tevékenységének. [Lásd: 16/1991. (IV. 20.) AB határozat, ABH 1991, 58., 59—60.] Ez azonban nem azt jelenti, hogy az Országgyûlés — megfelelõ, az alkotmányos státusz tiszteletben tartását szolgáló garanciális szabályok betartásával — nem alkothatna az Alkotmánybíróság tevékenységét érintõ törvényeket. Maga az Alkotmány 32/A. § (6) bekezdése erre kifejezett felhatalmazást ad (az Abtv. tekintetében). Az alkotmányos felhatalmazáson alapuló Abtv.-n túlmenõen az Alkotmánybíróság ügyrendi mûködésére vonatkozó szabályozásnak azonban elvileg kétféle alkotmányos megoldása is lehetséges, nevezetesen: a jelenlegi, azaz a külön törvényi szabályozás és az Alkotmánybíróság hatáskörébe tartozó belsõ normatív szabályozás. Az Abtv. 29. §-ával összefüggésben tehát az alkotmányossági kérdés nem pusztán az, hogy az Alkotmánybíróság ügyrendjét az Országgyûlés meghatározhatja (ugyanis Alkotmányból eredõ joga a törvényalkotás), hanem az is, hogy megvannak-e a megfelelõ garanciák arra, hogy a törvényhozás az — Alkotmányban biztosított és az Abtv.-ben részletesen szabályozott — alkotmányos jogállásával összhangban szabályozza az Alkotmánybíróság belsõ eljárási rendjét. 2.1. Az Alkotmánybíróság megítélése szerint az Abtv. — az ügyrendi törvény megalkotására vonatkozóan — tartalmaz biztosítékot az Alkotmánybíróság önállóságának védelmére. Az Alkotmány 32/A. §-ával — az Alkotmánybíróság alkotmányos státuszával — összefüggésbe hozható az Abtv. 29. §-a és 30. § (1) bekezdés f) pontja. Az Abtv. 29. §-a szerint az Alkotmánybíróság ügyrendi törvényét az Országgyûlés az Alkotmánybíróság javaslatára alkotja meg. Az Abtv. 30. § (1) bekezdés f) pontja pedig kimondja, hogy az Alkotmánybíróság teljes ülése dönt „az Alkotmánybíróság ügyrendjérõl szóló törvényjavaslat megalkotása” tárgyában. Az Alkotmánybíróság álláspontja, hogy az Abtv. 29. §-a és 30. § (1) bekezdés f) pontja szerinti eljárási szabályok biztosítják az Alkotmánybíróság Alkotmányban és Abtv.- ben meghatározott önállóságát és függetlenségét. Az Abtv. e szabályai az ügyrendi törvény megalkotásában együttmûködést feltételeznek az Országgyûlés és az Alkotmánybíróság között. A jelenleg irányadó „együttmûködõ modell” is garantálja a hatalmi ágak elválasztását: azt, hogy a független alkotmányos szervek a maguk hatáskörében eljárva kölcsönösen tiszteletben tartják egymás belsõ mûködését. Az Alkotmánybíróság rámutat: a hatalommegosztás elve elsõsorban nem az államhatalmi ágak merev elválasztását jelenti, hanem az alkotmányos szervek mûködésének, a hatalomgyakorlásnak kölcsönös ellenõrzését, kiegyensúlyozását. Jelen esetben — az Alkotmánybíróság független alkotmányos státuszának védelmében — az Országgyûlés törvényalkotási joga esik korlátozás alá, nevezetesen: az Országgyûlés az Alkotmánybíróság „javaslatára”, az Alkotmánybíróság teljes ülése által „megalkotott” ügyrendi törvényjavaslatot tekintheti annak alapjául, hogy az Abtv. 29. §-ába foglalt jogalkotói feladatát teljesítse. Az Alkotmánybíróság szerint az Abtv.-ben meghatározott együttmûködésben jelenik meg az az egyensúly, amely a hatalommegosztás egyfajta biztosítékát jelenti. Az Alkotmánybíróság e kérdés kapcsán is utal több döntésében kifejtett álláspontjára: az Alkotmány 32/A. §

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes